|  |  |
| --- | --- |
| Vízparti ­­­­­­­­­­­sakktáborok | 1028 BudapestGyöngyvirág utca 13.────────────*Telefon / fax:*(36-1) 397-1719────────────*Adószám:*18061000-1-41────────────*Bankszámla száma:*65100149-10003970────────────*E–mail:*husi-sc@t-online.hu────────────*Honlap:*www.husi-sc.hu─────────── |
| GYALOGOK | és **Nyárnyitó Sakkverseny****Balaton-földváron****2016-ban** |

A Hűvösvölgyi Sakkiskola Sport Club (HÜSI SC) sakktáborokat szervez gyerekeknek három (egyaránt 6 napos, 5 éjszakás) turnusban, egy Balaton melletti, közvetlen vízparti, összkomfortos szállodában. Táborainkban minősítésre és sport­egyesületi tagságra való tekintet nélkül bárki részt vehet. Gyerekeket kísérő nélkül is fogadunk (felügyeletüket pedagógusok látják el), ugyanakkor igen kedvező ár - szolgáltatás arány mellett tudunk a sakkoktatásban részt venni nem kívánó családtagoknak is nyaralási lehetőséget ajánlani. A sakkfoglalkozások részeként versenyekre is sor kerül. Ez alapvetően valamennyi turnusban egy 20-20 perces gondolkodási idejű, gyakorló jellegű rapid verseny (külön nevezési díj nélkül). Az I. turnusban a rapid helyett választható a minősítő (FIDE értékszámszerző) Nyárnyitó Sakkverseny is, 70-70 perc + lépésenként 30 másodperces gondolkodási idővel, kedvező nevezési díjjal. A Nyárnyitó Open sakkversenyen felnőtt és/vagy nem a táborban lakó sakkozók is indulhatnak. Ők akkor is kaphatnak szállást és étkezést a Hotel Festivalban, ha nem vesznek részt a sakkoktatásban (de össze is lehet kötni a kettőt).

**Időrend:**

**Sakktábor I. turnus** és Nyárnyitó Open**: június 18. – június 23.** (ellátás a szombati vacsorától a csütörtöki ebédig)

**Sakktábor II. turnus június 23. – június 28.** (ellátás a csütörtöki vacsorától a keddi ebédig)

**Sakktábor III. turnus: június 28. – július 3.** (ellátás a keddi vacsorától a vasárnapi ebédig)

**Táboraink fő jellemzője (a gyönyörű környezet mellett) az intenzív,** precízen megtervezett **sakkoktatás**. A naponta átlagosan 4-6 órányi elméleti és gyakorlati sakkfoglalkozások közé “pihentetésül" sportórákat iktatunk, ilyenkor a gyerekek - felügyelet mellett - játszhatnak, focizhatnak, fürödhetnek, pingpongozhatnak stb.A gyerekeket kor és tudásszint szerint 7-10 fős csoportokba osztjuk. Az edzéseket forgószínpad-rendszerben tartjuk. A jelentkezések lezárása után órára lebontva megtervezzük a tábor edzésrendjét, vagyis azt, hogy egy-egy adott időpontban melyik gyerek melyik teremben, melyik edzővel, milyen témával fog foglalkozni, turnusonként rendre új tananyaggal.

**A tábor helye:** Festival Üdülőház\*\*\*, Balatonföldvár, Rákóczi u. 32-40. A szálloda közvetlenül a Balaton partján fekszik, kertjében sportpályák (tenisz-, kézilabda-, foci-, tollaslabda- stb.), gyerekjátszótér, pingpongasztalok találhatók. A szállodának saját - külön térítés nélkül használható - parkolója van, valamennyi - 2 vagy 3 ágyas - szobája balatoni panorámás, erkélyes, fürdőszobás, képcsöves televízióval és hűtőszekrénnyel felszerelt. A 3 ágyas szobák közül néhány pótágyazható. A hallban ingyenes a wifi internet-elérési lehetőség! Bővebben lásd a [www.hotelfestival.hu](http://www.hotelfestival.hu) honlapon.

**A részvételi költség** az igényelt elhelyezés függvénye, a kedvezményekkel **akár 32.750.- Ft** **is lehet oktatással és teljes ellátással.**

Néhány jellemző példa (szállás, étkezés, oktatás összesen, kedvezmények nélküli – de azokkal csökkenthető - árak):

|  |  |  |
| --- | --- | --- |
| Teljes részvételi költség (szállás, étkezés, oktatás) | **az I. és a II.****turnusban** | **a III.** **turnusban** |
| szállás 3 ágyas, hagyományos szobában, teljes étkezés / gyerek adagok | 35.000.- Ft | 37.500.- Ft |
| napközis (oktatás, felügyelet, ebéd / gyerek adagok) | 16.000.- Ft | 17.000.- Ft |

A fenti árak tartalmazzák a rapid nevezési díjat is, és **az alábbi kedvezményekkel még csökkenthetők:**

* **minimum 6 fő egyidejű** közös jelentkezése esetén **a szállásdíj 5 %-a**
* az **előleg 2016. április 10-ig** történő befizetése esetén **a szállásdíj 10 %-a.**

**Kísérőknek** értelemszerűen a hasonló ellátás az oktatás díjával kevesebbe kerül (viszont IFA terheli a 18 év felettieket). A felsoroltakon kívül **bármilyen** más **összetételű ellátás** is **kérhető** - naponta legalább egy étkezéssel. Az étkezések éttermi felszolgálással történnek. A szállásköltséget minden esetben a turnus teljes időszakára kell fizetni, az étkezést az előzetes megrendelés szerint. **A teljes részvételi költség fel nem sorolt változatai az alább részletezett elemekből számíthatók ki.**

|  |  |  |  |  |
| --- | --- | --- | --- | --- |
| Megnevezés | **Egységár az I. és a II. turnusban** | **Egységár a III. turnusban** | **Összesen** **az I. és a II. turnusban** | **Összesen** **a III. turnusban** |
| 1 fő szállása 3 vagy 4 ágyas, hagyományos szobában | (3000 Ft/fő/éj)  | (3300 Ft/fő/éj)  | 15.000.- Ft | 16.500.- Ft |
| 1 fő szállása 3 vagy 4 ágyas, részben felújított szobában | (3500 Ft/fő/éj)  | (4000 Ft/fő/éj)  | 17.500.- Ft | 20.000.- Ft |
| 1 fő szállása 3 vagy 4 ágyas, felújított szobában | (4000 Ft/fő/éj)  | (4500 Ft/fő/éj)  | 20.000.- Ft | 22.500.- Ft |
| 1 fő szállása 2 ágyas hagyományos szobában | (3500 Ft/fő/éj)  | (4000 Ft/fő/éj)  | 17.500.- Ft | 20.000.- Ft |
| 1 fő szállása 2 ágyas, részben felújított szobában | (4000 Ft/fő/éj)  | (4500 Ft/fő/éj)  | 20.000.- Ft | 22.500.- Ft |
| 1 fő szállása 2 ágyas, felújított szobában | (4500 Ft/fő/éj)  | (5000 Ft/fő/éj)  | 22.500.- Ft | 25.000.- Ft |
| reggeli, gyerek adag (bővített kontinentális) |  500 Ft/adag |  500 Ft/adag |  2.500.- Ft |  2.500.- Ft |
| ebéd, gyerek adag (2+1 fogásos menü) |  800 Ft/adag |  800 Ft/adag |  4.000.- Ft |  4.000.- Ft |
| vacsora, gyerek adag (1+1 fogásos menü) |  700 Ft/adag |  700 Ft/adag |  3.500.- Ft |  3.500.- Ft |
| napi háromszori étkezés, gyerek adagok | 2000 Ft/nap | 2000 Ft/nap | 10.000.- Ft | 10.000.- Ft |
| reggeli, felnőtt adag (bővített kontinentális) |  750 Ft/adag |  750 Ft/adag |  3.750.- Ft |  3.750.- Ft |
| ebéd, felnőtt adag (2+1 fogásos menü) |  1200 Ft/adag |  1200 Ft/adag |  6.000.- Ft |  6.000.- Ft |
| vacsora, felnőtt adag (1+1 fogásos menü) |  1050 Ft/adag |  1050 Ft/adag |  5.250.- Ft |  5.250.- Ft |
| napi háromszori étkezés, felnőtt adagok | 3000 Ft/nap | 3000 Ft/nap | 15.000.- Ft | 15.000.- Ft |
| oktatás, felügyelet, rapid nevezési díj (bentlakóknak) |  |  | 10.000.- Ft | 11.000.- Ft |
|  oktatás, felügyelet, rapid nevezési díj (napköziseknek) |  |  | 12.000.- Ft | 13.000.- Ft |
| idegenforgalmi adó 18 év fölöttieknek | 420 Ft/fő/éj | 420 Ft/fő/éj |  2.100.- Ft |  2.100.- Ft |

**Edzők, oktatók:** az ifjúsági korú versenyzők edzésében és/vagy az iskolai sakkoktatásban nagy rutinra szert tett, magas minősítésű sakkedzők, ill. tanárok. Egy-két név az előző táborainkban oktató nemzetközi mesterek közül: Ábel Lajos, Portisch Ferenc. Oktatói karunk oszlopának számítanak évek óta olyan jól sakkozó tanárok, mint Breitenbach Zoltán Veresegyházról vagy Tusák József Szentendréről. A szabadidő hasznos eltöltésében is gyerekszerető pedagógusok segítenek. Idén várhatóan új oktatókat is bevonunk.

**Táborvezető:** Valis János mesterjelölt, a budapesti Áldás Utcai Általános Iskola volt sakktanára (jelenleg nyugdíjas), a HÜSI SC elnöke.

**Ajánlott felszerelés:** bármilyen füzet + íróeszköz, fürdőruha, sportöltözék, pingpongütő és -labda, valamint a **TB-kártya másolata.**

**Jelentkezni, tájékoztatást kérni lehet:** *levélben:* HÜSI SC, Valis János, 1028 Budapest, Gyöngyvirág u. 13., *E-mail:* husi-sc@t-online.hu, *tel/fax:* (+36 - 1) 397-1719, 398-7220, tel.: +36-20-934-3066, *személyesen*: a HÜSI SC edzésein a Szent Angéla Iskolában (Budapest, II., Zivatar u. 2.), az étkezdében, péntekenként 17.30-18.30 között

**Jelentkezési és előleg-befizetési határidő: 2016. május 30. (utána a szabad férőhelyek függvényében, pótdíjjal).**

Minden - nem személyes - jelentkezést írásban visszaigazolunk.

**A jelentkezésekben kérjük megadni:** a választott turnus(oka)t, a kért ellátást (pontosan meghatározva), az esetleges utaztatási igényt, a gyerek hazavitelének tervezett módját és idejét, pontos születési idejét, versenysakkozóknál az értékszámot, amatőröknél a sakkozói múltat. (A megfelelő csoportbeosztást csak ennek alapján tudjuk elvégezni.)

**Fizetési feltételek:** 30 % előleg a jelentkezés visszaigazolásakor, a maradék a tábor indulásakor. **A helyszíni fizetést SZÉP kártyával, ezen belül az étkezési részt Erzsébet-utalvánnyal is lehet teljesíteni.** Az előleget személyesen, átutalással, illetve a visszaigazoláskor megküldött csekken lehet befizetni. **(Kérjük, hogy visszaigazolás nélkül ne fizessenek előleget, mert a befizetés nem pótolhatja, hanem csak kiegészíti a jelentkezést!)** A befizetésekről számlát adunk. A korlátozott számú férőhely miatt **a jelentkezéseket a befizetések** (az előlegek számlánkra érkezésének) **sorrendjében tekintjük véglegesnek, továbbá amennyiben az előleg befizetése nem történik meg május 30-ig, 2000.- Ft/fő pótdíjat számítunk fel.** **A május 30. utáni jelentkezőket megpróbáljuk elhelyezni, de azt garantálni már csak a szálloda szabad kapacitásának függvényében, nagymértékben csökkent eséllyel tudjuk, még az emelt áron is.** Visszalépés esetén az előlegből csak az étkezési költségekre vonatkozó részt tudjuk visszafizetni, amennyiben a lemondás legkésőbb az érintett turnus megkezdése előtt 2 nappal történik.

**Gyülekezés, a gyerekek átvétele, ill. átadása, utaztatás:** **Jelentkezés** a tábor helyszínén, **jún. 18-án 13.45-16.15,** a II. és III. turnus első napján **15.00 - 18.00 között.** Tábornyitó**,** a II. és III. turnus első napján a vacsora után, 19.30-kor, **jún. 18-án 16.45-kor. A tábori szakmai program a záró napokon 13.30-kor kezdődő eredményhirdetéssel ér véget. A gyerekek aznap (az utolsó turnus kivételével) az eredményhirdetést követően – egészen 19.00-ig - bármikor elvihetők (addig biztosított a tanári felügyeletük).** Budapest és Balatonföldvár között **az oda-vissza utaztatáshoz igény esetén kíséretet biztosítunk**.

**A Nyárnyitó FIDE** **Open**ről külön részletes versenykiírást teszünk közzé, de a verseny programját itt is megadjuk:

Június 18-án 11.00-12.00, majd 12.30-13.00 között regisztráció, 13.10-kor megnyitó, majd 13.30-tól az 1. forduló, június 19-22-ig naponta 15.30-tól napi egy (a 2-5.) forduló, június 23-án 9.30-12.30 között a 6. forduló, 13.30-kor eredményhirdetés.

Budapest, 2016. február 6.